फर्स्ट हाफ में दोनों टीमें 1-1 की बराबरी पर रहीं। डेनमार्क के स्टार खिलाड़ी क्रिस्टियन एरिक्सन ने शानदार शुरुआत करते हुए सातवें मिनट में अपनी टीम को 1-0 की बढ़त दिला दी। इसके बाद डेनमार्क की टीम अपनी बढ़त को दुगना करने की कोशिश करती रही। लेकिन उसके हाथ सफलता नहीं लगी। मैच के 36वें मिनट में मैच रेफरी ने वीएआर की मदद से डेनमार्क के खिलाड़ी येरेरी को हैंडबॉल का दोषी पाया और ऑस्ट्रेलिया को पेनल्टी किक लगाने का मौका दिया। ऐसे में कंगारू कप्तान जेडिनेक ने पेनल्टी को गोल में तब्दील करने का मौका नहीं गंवाया और 39वें मिनट में अपनी टीम को 1-1 की बराबरी पर ले आए। इसके बाद पहले हाफ में और कोई गोल नहीं हुआ और 1-1 की बराबरी के साथ फर्स्ट हाफ का अंत हुआ। पहले हाफ में ऑस्ट्रेलियाई टीम ने गेंद ज्यादा समय अपने पास रखी और 8 बार डेनमार्क के गोल पोस्ट पर हमला किया जबकि डेनमार्क की टीम केवल पांच बार ऐसा कर सकी।